02260630 | Jaarboeke 2016 | Universiteit van Pretoria
Program: PhD Meteorologie
02260630 Fakulteit Natuur- en Landbouwetenskappe Duur van studie: 2 jaar Totale krediete: 360 Creating Primaries - Vinyl Creep
Retrieved from "http://vinyl-creep.net/wiki/Primaries" Moregloed Properties for Sale | Curago Real Estate
3 PROPERTIES IN ONE – EXCELLENT RENTAL RETURN Verlamde pikkewyn ‘loop’ weer | Netwerk24
Verlamde pikkewyn ‘loop’ weer
Deur Cara-Lee Dorfling 31 Julie 2016 15:24
Die eens verlamde pikkewyn het met behulp van sy spesiaal gemaakte loopraam herstel en is weer beweeglik. Foto’s: Verskaf
Dit het ’n spesiale loopraam en drie keer per dag se swemlesse gekos, maar ’n eens verlamde Afrika-pikkewyn kan weer, sonder hulp, waggel.
Te midde van dié pikkewyn se rehabilitasie-suksesverhaal by die Suider-Afrikaanse stigting vir die bewaring van kusvoëls (Sankub) in St. Francisbaai, is daar besluit om hom ’n permanente inwoner te maak. Die publiek moet nou net help om ’n naam vir hom te gee.
Ek het trane in my oë gekry toe ek die pikkewyn vir die eerste keer sien.
Nada Manengela, Sankub se bemarkingskoördineerder, sê die publiek moet die “unieke storie” van die pikkewyn in gedagte hou wanneer hulle vir hom ’n naam voorstel.
Die pikkewyn is in Desember 2015 verlam op ’n strand in Buffelsbaai aangetref en is vir rehabilitasie na Sankub gebring.
Juanita Raath, rehabilitasiekoördineerder, sê die pikkewyn het geen sigbare beserings gehad nie en daar is vermoede dat die oorsaak van sy toestand ’n harde stamp teen die kop óf ruggraat was.
Raath het die pikkewyn deur fisioterapie geneem, wat daagliks drie swemlesse ingesluit het.
Die publiek kan vir dié pikkewyn ’n naam gee. Hy kan voortaan by die Suider-Afrikaanse stigting vir die bewaring van kusvoëls (Sankub) in St. Francisbaai gesien word.
Tydens sy reis na beterskap, het hy ook die aandag van ’n plaaslike inwoner, Eric Stewart, wat ’n paar jaar gelede weens ’n beroerte ook weer moes leer loop, gevang.
Toe het die idee van ’n spesiaal gemaakte loopraam by Stewart vir dié “hartedief” posgevat.
’n Kleuterloopraam met wiele is blitsig omskep om die pikkewyn aan ’n miniatuur harnas vas te hou en hom só te help loop.
“Ek het trane in my oë gekry toe ek die pikkewyn vir die eerste keer sien. Ek het dadelik geweet ek wil iets doen om te help,” sê Stewart.
Binne die eerste maand met sy loopraam het die pikkewyn tekens van versterkte spiere getoon.
Ná etlike maande is die loopraam afgeskud en vandag waggel hy plesierig op sy eie rond.
Volgens Manengela het die pikkewyn weens die soort rehabilitasie en daaglikse hantering, mak geword en is daar besluit om hom vir oorlewing eerder ’n permanente inwoner by Sankub te maak.
Die pikkewyn se geslag moet nog vasgestel word.
’n Prys wag op die persoon wat die beste naam voorstel. Voorstelle kan aan nada@sanccob.co.za gestuur word. ’n R20 donasie word per voorstel gevra.
Meer oor: Omgewing | Pikkewyne | Omgewingsbewaring
Pikkewynkuiken is ’n vegter
Loopring help pikkewyn weer haar voete vind
Sentrum treur oor geliefde pikkewyn